
Sekreterê Giştî yê PDKÎ 
Mistefa Hicrî, bi hinceta 
serkeftina proseya 

demokrasiyê li Herêma 
Kurdistanê du peyamên 
pîrozbahiyê pêşkêşî Mesûd 
Barzanî û Celal Talebanî kir. 

Bi hilkevta bi dawî hatina 
proseya Hilbijartinên Serokatiya 
Herêma Kurdistanê û 
Parlamena Herêma Kurdistanê, 
Sekreterê Giştî yê PDKÎ du 
peyamên pîrozbahiyê ji 
rêzdaran Mesûd Barzanî, Serokê 
Herêma Kurdistanê û Celal 
Talebanî Sekreterê Giştî yê 
YNK'ê re şand. Deqa wan 
peyaman di vê hejmara Agirî de 
bixwînin. 


Kurd li Turkiyê bavêje. 

Serokwezîrê Tirkiyê Recep Tayyip 
Erdogan roja çarşem, 5'ê Tîrmeha 2009'an li 
gel şandeke DTPê bi serokatiya Emed Turk û 
hinek parlamenterên DTPê seetekê civiyan. 
Her dû aliyan civîn û mijarên rojeva civînê 
anko Pirsa Kurd giring nirxandin. Ev demek 
bû DTP'ê dixwest bi Erdogan re bicive, lê her 
carê bi hêcetekê Serokwezîrê Turkiyê red 
dikir ku bi DTP'yan re bicive. 

Wezîrê Karê Derve yê Yurkiyê, Ehemd 
Davutoglu û Wezîrê Navxwe yê Tikiyê Beşîr 
Atlay jî di çend rojên borî daxuyaniyên giring 
derbarê Pirsa Kurd dan çapemeniyê û li ser 
çareseriya doza Kurd tekez kirin. 

Partî û rêxistinên siyasî û sivîl ên Kurd 
pêşwaziyê ji van gavên hikûmeta Tirkiyê 
dikin. 



Pirsa Kurd Dibe Mijara Germ Ya 
Rojeva Siyasî a Turkiyê 



Di çend rojên borî de Pirsa Kurd û rêyên çareseriya wê doza netewî bi germî û 
berfirehî kete rojeva siyasî a Tirkiyê. Çend berpirsiyarên Hikûmeta AKP'ê di van çend 
rojane de daxuyaniyên balkêş dan û derbarê çareserkirina Pirsa Kurd axivîn û 
desnîşan kirin ku Turkiye dixwaze bi paketeke nû gavên tazetir ji bo çareseriya Pirsa 

Daxuyaniya Deftera Siyasî ya PDKI derbarê zêdebûna zextên rejîma 
Komara Îslamî ya îranê bo ser xelkê Kurdistanê, piştî girevgirtina 22’ê 
Pûşperê 


H 


evwelatiyên rêzdar! 

Civatên xebatkar yê xelkê 
Kurdistanê! 


Kom û komeleyên mirovhez! 

Partî û aliyên siyasî ên azadîxwaz yên 
îranê! 

Piştî ku xelkê Kurdistanê di roja duşem, 
22'ê Pûşpera 1388'ê Rojî (13'ê Tîrmeha 
2009), bi hilkevta bîstemîn salvegera 
terorkirina Dr. Qasimlo Sekreterê Giştî yê 
PDKÎ û hevalên wî li Viyenê bi jdestê 
terorîstên rejîma Komara Îslamî a îranê, 
gireveke giştî birêve bir û dikan û bazarên 
xwe girê dan û bi vê helwesta xwe ya 
neteweyî û azadîxwazane careke din 
emegdariya xwe li hember wî rêberê 
navdar nîşan da û kerb û nefreta xwe ji 
terorê û biryarderên wê kiryara terorîstî 
xuya kirin, Rejîma Komara Îslamî û hêzên 
serkutker ên wê bi awayekî berfireh li 
seranserî Kurdistanê dest bi girtin û 
zîndanîkirina keç û xortên azadîxwaz ên 
Kurd kiriye û heta niha dehan kes binçav 
kirine ku ji çarenivîsa wan tu nûçe û 



zanyariyek di ber dest de nine û hevdem 
digel van siyasetên dijî mirovî dest bi 
plompkirina dukanan kiriye û bi vî kar û 
kiryara nemirovane jiyan û tenahiya civakî 
a xelkê wek siyaseteke herdemî xistiye 
metirsiyê. 

Lewra em daxwazê ji kom û komeleyên 
alîgirên mafê mirovan û sazîyên 
navneteweyî ên parêzer û berevankerên 


mafê mirovan û rêxistinên siyasî ên Iranî û 
Kurd dikin ku li hember wê pêla girtin û 
zîndanîkirina keç û xortên azadîxwaz ên 
welaê me û ew zext û zordestiya li ser 
xelkê Kurdistanê dimeşe helwestê bigrin û 
givaşê bînîn ser wê rejîmê ku dest ji 
riftarên xwe yên dijî mirovî li hember xelkê 
Kurdistanê û azadîxwazan berde û 
bêdengiya^ li hember^ wan riftarên rejîma 
Komara Îslamî a îranê dibe sedema 
berdewambûna rejîmê li ser van siyasetên 
nemirovane. Herwiha em daxwazê ji xelkê 
welatparêz yê Kurdistanê û keç û xortên 
xebatkar ên Kurd jî dikin, her wek we bi 
yekîtî û hevgirtina xwe di 22'ê Pûşperê de 
nîşan da xwedî helwêst û seha şoreşgerî 
ne, yekgirtiyane derfetê nedin hêzên qirker 
ên rejîma Komara Îslamî a îranê ku 
bêhurmetiyê bi kesayetiya keç û xortên 
Kurd bikin. 

Partiya Demokrat ya Kurdistana 
îranê 

Deftera Siyasî 
31.04.1388 
22.07.2009 


Daxuyaniya Deftera Siyasî A 
PDKÎ Derheq Bûyera Kampa 
Mucahidîn Xelqê îranê 

Demjimêr 3yê piştînîvroya roja sêşem, 
28.07.2009an, hêzek mezin ku çend yeke ji 
Artêşa îraqa Federal pêk hatibû, Kampa 
Saziya Mucahidîn Xelqê îranê, di parêzgeha 
Diyalaya îraqê dorpêç kir û heta teqe ji 
akinciyên vê kampê kirin. 

Di encama vê teqekirin û pevçûnê de 
hejmarek ji akinciyên kampê hatin kuştin û 
pitir ji 200 kes jî birîndar bûn. 

Ev kiryara Artîşa îraqê di demekê de 
hatiye encamdan ^ ku ew kamp li jêr 
çavdêriya leşkerê îraqa Federal bixwe de 
bûye û erkê parastina akinciyên wê kampê 
bi wê hêzê hatibû sipartin. 

Lewra kiryarek bi wî awayî, dûr ji 
çavnihêrî û rê û cihên navneteweyî û 
berevajî yasayên mirovî tê berçav ku 
derheq hejmarek zaf ji opozîsyona îranê 
hatiye encamdan. 

Partiya Demokrat a Kurdistana îranê ev 
kiryara hêzên îraqê bi karek nerewa û kirêt 
dizane ku çi hêcetek di vê derbarê de nahê 
qebûlkirin û hêvî dike ku Saziya Neteweyên 
Yekbûyî û Rêxistinên parêzerên Mafên 
Mirovan û Mafên Koçberan bi giştî û hêzên 
hevpeyman bi taybetî, li hember kiryarek 
wiha hewlestê bigirin û bi armanca 
pêşîgirtin ji encamdana kiryarên wiha ên 
nerewa û ducarbûna wan, gavên hewce 
pavêjin. 

Partiya Demokrat a Kurdistana îranê 
Deftera Siyasî 
29.07.2009 


Êrîşa Ser Ka 
Bo Ser Opozî 



Eşrefê Zengekî Metirsîdar E 
Rejîma îranê Di îraqê De 



► Artêşa îraqê roja seşem, 

28.07.2009'an, êrîş kir ser endamên 
Saziya Mucahidîn Xelqê îranê. Di vê 
êrîşê de çend kes ji endamên vê 
saziyê hatin kuştin û bi sedan kes bi 
xurtî birîndar bûn. Herwiha bi dehan 
kes ji akinciyên Kampa Eşref ji aliyê 
Artêşa îraqê ve hatin girtin. 

Saziya Mucahidîn Xelqê îranê di 
sala 1964'an de, bo xebat li dijî rejîma 

Paşayetî a îranê hate damezrandin. 

Ev sazî di sala 1980'an de, kete ber êrîşa rejîma Komara Îslamî ya îranê û di 
destpêka şerê navbera îran û îraqê a di sala 1987'an 

de, di axa îraqê de cihgir bû. Kampa Eşref di sala 1987'an, ji aliyê dewleta îraqê 
ji bo cihgirbûna endamên Rêxistina Mucahidîn Xelqê îranê hate avakirin. 

Ev kamp di Rojhilata^ Parêzgeha Diyala a îraqê û li nêzîkê sînorê îranê ye û li 
gor gotinên berpirsên Îraqî pitir ji 3400 kes ji endamên Rêxistina Mucahidîn têde 
cihgir in. 

Kampa Eşref piştî êrîşa hêzên hevpeyman, bo ser îraqê di sala 2003'an de, kete 
bin çavdêriya hêzên Amerîkî, lê kontrolkirina vê kampê di dawiya havîna 2008'an 
kete bin kontorola hêzên îraqê. 

Endamên Mucahidîn di Kampa Eşref de, ji sala 2003'an ve hatine bêçekkirin û bi 
tevahî ketibûn bin çavdêriya hêzên Amerîkî û pitir jî hêzên îraqê. 

Dewleta îraqê daxwaza daxistina Kampa Eşref û çûne derveyî endamên 
Mucahidîn Xelq di vî welatî de dikin. 

Herwiha Komara Îslamî a îranê daxwaza derxistina endamên Mucahidînê di 
îraqê de û radestkirina wan ji aliyê dewleta îraqê bo îranê kiriye. 

Piştî vekişiyana hêzên Amerîkayî li bajarên îraqê û li gor qonaxa yekem a 
peymannameya ewlekerî a di navbera îraq û Amerîkayê de, derfetek baş û bi cî 
bo her du dewletên îraq û îranê pêk hat ku pirsa Mucahidîn di axa îraqê de yekalî 

Dom Di rûpela 6'an de... 

Xatemî Li Hewla Xapandineke Din 



Azad Kurdî 


Axavtin û 

daxuyaniyên 
Mihemed Xatemî, 
Serok Komarê berê 
yê bi nav 
Reformxwaz ê 


rejîma Komara Islamî a Iranê di civîna 
roja 28ê Pûşpera îsal de bi malbatên 
girtî û bê serşûnkiriyên xwenîşandan û 
bûyerên piştî şanoya Hilbijartinên 
Serkomariya Rejîma îranê, bû mijara 
rojevê û ji aliyên corbicor ve hat 
şirovekirin û dahûrandin. Di wê 
hevdîtinê de Xatemî daxwaz kir 
derbarê rewayiya dewletê rapirsî bê 
kirin û baweriya ji dest çûyî a xelkê li 
hember desthilatê were vegerandin û 
ew cew û atmosfera aloz û kirîza xurt 
ku piştî hilbijartinên gera dehem a 
Serok Komariyê rûbirûyê rejîmê bûye 
kêm bike û sîstema Wilayeta Feqîh a 
xwe rizgar bike. 

Bi awayekî giştî Rapirsî an 
Referandom, dengwergirtina rasterast 
ji hemû endamên pêkîner ên welat, 
civat û rêxistin û organzîasyonekê ye 
ku ji bo red an pejirandina siyasetekê 
ku serok an nûneran pêşniyar kiriye û 
xelk bi vîn û îradeya xwe bê sepandina 
ra û dîtinek taybet deng bi mijara 
rapirsiyê didin û prose tê rêvebirin. Di 
sîstemên siyasî ên cîhanê de 
Referandom bi mekanîzmên corbicor 
rêve diçe. Lê di welatên demokratîk û 
ne demokratîk de rapirsî bi tavahî li 
hev cuda ye. 

Li gel wê yekê ku heta niha 3 car ji 
aliyê Komara Îslamî a îranê ve 
referandoma nimayişî, dasepandî û ne 
demokratîk derbarê pejirandina 
Qanûna Bingehîn û Rapirsiya Giştî ji bo 
pergala Komara Îslamî li sala 1980an û 
cara sêyemîn jî bo guhertinên 
berçavgirtî ên konseya pêdeçûnkirina 
Yasaya Bingehîn li pey mirina Xumeynî 
di sala 1989an de hate lidarxistin, lê hê 
mifahstandin ji têgiha referandomê di 
Sîstema Wilayeta Feqîh de taboyeke 
siyasî tê hesibandin û zelalî li kar û 
mekanîzmên wê di civaka îranê de 
tune. 

Daxwaza Mihemed Xatemî bo rapirsî 
derbarê rewayîdan bi dewleta 
Ehmedînejad, zêde wek senaryoyeke 
xapîner a din ya wî û derûdor û 
hevbîrên nabirî bo pêkanîna aramî û 
dirêjkirina temenê Sîstema Wilayeta 


Feqîh û derbaskirina dubare ya rejîma 
Komara Îslamî ji wê kirîza navxweyî 
xwe dixe rojevê ku ji aliyê xelkê ve 
rûbirûyî pêleke berfireh û bêmînak a 
nerazîbûna xelkî bûye, bi taybet li pey 
şanogeriya dehemîn dewra 
Hilbijartinên Serkomariyê ku wek 
erdhejekê reh û rîşalên Wilayeta Feqîh 
hejand. 

Em dikarin armanceke din a Xatemî û 
partiya wî ya formalîte wê yekê bizanin 
ku ji ber tirsê sûça pêkhateşikêniyê ji 
xwe dûr bikin û wek dewrana heşt 
saliya Serkomariya xwe tu gavek bo 
bersivdan bi dengê xelkê û alîgirên 
xwe neavêt. Wê demê jî ku hebûn û 
rewayiya rejîma wî diket metirsiyê, xwe 
ji rastiyan derbas dikir û ji bo navbirî û 
hevbîr û hevbaskên wî re herdem 
parastina sîstemê giring bû heta dengê 
nerazî yê gel û binpêkirina maf û 
azadiyên civatên xelkê. 

Giringtir ji hemûyan, qanûn û 
dezgehên rejîma Komara Îslamî bi 
awayekî hatine dariştin û 
endazyariyeke wilo dîktatorane ji wan 
re hatiye kirin ku tu guhertineke 
demokratîk tê de pêk neyê. Bo mînak, 
derbarê pêşniyaza Xatemî ya ji bo 
Referandomê, esla 110 a Qanûna 
Bingehîn destnîşan dike ku derkirina 
fermana rapirsîkirinê ji aliyê serokê olî 
ve dibe, lê me dît ku Xamineyî çend 
caran L bi çi awayekî pesna 
hilbijartinên gera dehem a Serkomariyê 
kir û ew wek proseyeke paqij û 
encama wê jî ber dilê xelkê zanî,! heta 
bi tundî gef ji xelkê nerazî yê ku ji ber 
sextekariyê di hilbijartinan de serî 
hildabû, kir. Herwiha esla 59 a Yasaya 
Bingehîn a Komara Îslamî a îranê 
dibêje, di pirsên siyasî ên giring de bi 
erêkirin û razîbûna du ji sêyan a 
Nûnerên Meclîsa Şêwra Îslamî dikare 
Referandom bê kirin. 

Ger em di çarçoveya fikr û xeyalên 
Xatemî ji bo Referandoma Yasaya 
Bingehîn ji pirsê binerin, bi awayekê ku 
dixwaze bi xistne rojeva wê mijarê dest 
dane ser xala lawaz û qels ya aliyê 
beramberî xwe ku ew jî rewayiya xelkî 
a wan e û bi wê yekê nerastbûna 24 
milyon dengên sexte ji raya giştî re 
nîşan bidin, lê ji aliyekî din ve Xatemî û 
hevbîrên wî bi başî şarezayî li ser 
pêkhateya hiqûqî a Qanûna Bingehîn a 
rejîma Wilayeta Feqîh hene. Bêguman 
Meclîsa Şêwra Îslamî vî karî encam 
nade, eger Meclis jî amade be wî karî 


bike, Konseya Nobedar ya Yasaya 
Bingehîn astengeke mezin a din e ku 
dengê jê re nede, heta ger ev du 
dezgehên hikûmetê jî rizamendî li ser 
hebin, Rêberê Olî bi tu awayekî naçe 
bin barê wiha biryarekê, ji bilî van 
kospane çendîn astengên din ên 
pêkhateyî li pêşiya cîbicîkirina biryareke 
wilo di Komara Îslamî de hene. Lewra 
ji sî salan berî niha ve fikir û 
endazyariya tekûz jê re hatiye kirin û 
hemû rê girtî ne, ji ber ku sîstem 
daxistî û hişk e. 

Anîne rojeva van mekanîzmane ji 
aliyê Xatemî û derdorên wî, xwe 
veşartin ji rastiyên nav sîstem û 



pêkhateya ne demokratîk a rejîma 
Komara Îslamî û qanûn û dezgehên wê 
ye ku tu rewayiya xelkî nemaye. 
Rayedarên wê hikûmeta Îslamî dibêjin 
Wilayeta Feqîh û sîstema wê rewayiya 
xwe di bingeh de ji xwedê werdigre 
nek ji xelkê. îdeolojiya Wilayeta Feqîh 
bi vî awayî dinêre pêwendiya navbera 
sîstema xwe a hikûmetî û xelkê. Ji ber 
ku li dêlva wan dengê xelkê nerazî û 
banga azadî û demokrasîxwazî û 
berçavgirtina mafê mirovan ji aliyê 

xelkê û kom û komeleyan bê nirx e. 

Rewşa ku îrana îro têde derbas dibe 
û rexne û nerazîbûna berfireh a xelkê 
ku berçêla Xameneyî û sîstema wî 
girtiye, encama sî sal desthilatdariya 
gendel a siyasî û dîktatorane, 
înkarkirina nasnameya netewî a gelên 
îranê û ne berçavgirtina mafên 
demokratîk û mirovî ên wan, serkut û 
zordarîkirin li ser tex û qatên xelkê û 
bêparkirina civakê ji xweşiya azadiyên 
demokratîk û vemirandina çirayê 
ronahîker ê demokrasiyê ku daxwaz û 

xweziya hemû civatên xelkê welat e. 

Dîrokê selimandiye ku dîktatorî 
sîstemek baş û guncaw ji bo civaka 
mirovahiyê nine û demokrasî şêwaza 
herî kêmnirx û biha di serdemê niha 
de ye û îro di cîhanê de ê bûye nirxeke 
bilind û gelemperî. Xwe veşartin ji wê 


eslê û domandina binpêkirin, dîktatorî 
û zordestiyê û dijberîkirin bi sîstema nû 
a cîhanê re, tûşbûn bi çarenivîsa 
rejîmên wek Bees a îraqê ye. 

Li gor şiroveya karnasên siyasî, pir 
dijwar û zehmet e li gel hebûna van 
hemû astengên yasayî ku pêkhateya 


sîstema nedemokratîk a Wilayeta Feqîh 
dagirtiye, derfeta referendom yan 
rapirsîkirina giştî di çarçoveya Qanûna 
Bingehîn de çêbibe, ew jî li ser 
kêmkirina desthilata Konseya Parêzvan 
ku yek ji organên sereke yên wê rejîmê 
ye û derbasbûn ji wê tê wateya bazdan 
ji Wilayeta Feqîh. 



Sekreterê Giştî Yê 
PDKÎ Peyamek 
Pîrozbahiyê Ji Bo 
Mesûd Barzanî 
Şand 



Sekreterê Giştî Yê 
PDKÎ Peyamek 
Pîrozbahiyê Ji Bo 
Celal Talebanî 
Şand 


Rêzdar Mesûd Barzanî, Serokê Herêma Kurdistanê! 

Silav û rêz 

Bi hinceta hilbijartina cenabê te wek Serokê Herêmê ji aliyê 
xelkê Kurdistanê ve, herwiha serkevtina Lîsteya Kurdistanî di vê 
hilbijartinê de, ez pîrozbahiya xwe û rêberiya PDKÎ pêşkêşî we 
dikim û ji rêya cenabê te ve pîrozbahiyê ji hemû xelkê 
Kurdistanê dikim ku bi rêvebirina proseyeke demokratîk û 
pêşkevtinxwazane û herwiha bi beşdarbûna xwe a çalakane di 
hilbijartinê de, rûçikek hemdem û îroyîn nîşanê cîhana derve 
dan û carek din kêrhatîbûna gelê Kurd, bona birêvebirina kar û 
barên xwe nîşan dan. 

Bê guman bawerî bi dengê xelkê û hest bi berpirsiyariya 
xelkê, erkê ser milê we yê birêz li xizmet bi gel û nîştiman 
girantir dike. Bo cenabê te û Lîsta Kurdistanî û gişt lîstên nû ên 
beşdar di Parlemana nû a Kurdistanê de, hêviya serkevtinê di 
birêvebirina wî erkê girîng û xizmetkirin bi gel û nîştimanê bi 
hêvî dixwazim. 


Partiya Demokrat a Kurdistana Iranê 
Sekreterê Giştî 
Mistefa Hicrî 
29 . 07.2009 


Yekîtiya Nîştimanî a 


rdariy 

Kurdi 




Rêzdar Mam Celal 

Sekreterê Giştî yê 
Kurdistanê! 

Digel silav û hurmetan 

Pêvajoya hilbijartinên Serokatiya Herêmê û 
Parlamena Kurdistanê bi awayekî aram û 
demokratîk pêngaveke berçav û dilxweşker bû 
ji proseya demokrasiyê di Kurdistanê de. Bi vê 
hincetê û bi boneya serkevtina Lîsta Kurdistanî, 
ji aliyê xwe û rêberiya PDKÎ ve bi germî 
pîrozbahiyê ji we yê rêzdar û hemû xelkê 
Kurdistanê dikim û serkevtinên zêdetir ji bo 
gelê me hêvî dikim. 

Partiya Demokrat a Kurdistana îranê 
Sekreterê Giştî 
Mistefa Hicrî 
01.08.2009 
10.05.1388 


Zext û zordariya li ser Kurdên Rojhilatê 


istanê dom dike 


H er ku diçe, zext û zordariya 
li ser gelê Kurd li Rojhilatê 

Kurdistanê ji aliyê hêzên çekdar û 
dezgehên Komara Îslamî a îranê 
zêde dibe. Hêzên Ewlekarî ên 
Şipaha Pasdarên Şoreşa Îslamî a 
îranê, di proseyeke berfireh de, 
piştî gireva seranserî a xelkê 
Kurdistanê bi hilkevta 20emîn 
salvegera terorkirina Dr. Qasimlo û 
hevalên wî, heta niha bi dehan kes 
ji bazarî û çalakên yekîtiyên cur bi 
cur û xelkê sivîl û çalakên siyasî, di 
çend bajarên Kurdistanê de binçav 
kirin. 

Di çend rojên borî de dehan 
hevwelatiyên Kurd li gund û 


bajarên Kurdistanê bi 
sedemên cuda cuda hatine 
girtin û binçavkirin û kesên 
girtî ketine ber lêpirsîn û di bin 
zext û givaşên xurt ên ruhî û 
fîzîkî de ne. 

Çendîn Kurd di çend rojên 
borî de bi sedema teqîna 
mayînan di çend bajarên 
Kurdistana îranê de hatin 
kuştin û birîndarkirin. Di gund 
û bajarên Rojhilatê Kurdistanê 
gelek mayîn hene ku 
berdewam goriyan digre. 

Herwiha dehan Kasibkarên 
Kurd di yek du heftiyên borî 
de ji aliyê hêzên çekdar ên 
rêjîma Komara Îslamî hatin 



kuştin û birîndarkirin. Eva di demekê de 
ye ku welatiyên Kurd ji ber bêkarî û 
xizaniyê bo debara jiyana xwe hatin û 
çûna sînoran dikin. 

Roj nine Kasibkarek yan çend 
Kasibkarên Kurd li ser sînoran nehên 
oistin. birîndarkirin û airtin. 


















Agirî 

Quncikek ji bo şiroveya bûyer û babetan ji xwendevanên ”Agirî” re 


Ebdullah Hicab 



Komara Diz û Derewînan 


Beşa 4 û dawî 


P êvajoya hilbijartina gera 
lOhem ya Serok Komariya 
îranê ji hilbijartinên hemû 

caran cudatir bû. Cudahî ne di pilana 
kar an li şêweya diyarîkirina 
berendaman û ne jî di taktîka nû ya 
dîmaneyên televîzyonê di navbera 
bernedaman de bû. Cudahiya vê carê 
di wê gotara siyasî de bû ku bi ser 
pêvajoya hilbijartinê de bal kişand û li 
dawiya hilbijartinê bû derfetek ji bo ku 
gelên îranê dubare bêzariya xwe ji 
Komara Îslamî nîşan bidin. 

Di wê navberê de helwêsta partî û 
rêxistinên Kurdistanî balkêş bû. Ji roja 
ku Komara Îslamî hate damezirandin û 
heya dema dawî, digel netifaqiyên ku 
di eniya Kurd de carna dihatin pêş, lê 
dîtinên hemû rêxistinan li ser 
şanosaziyên rêjîmê mîna hev bûn. Lê 
vê carê rewş guherî. Ji ber ku her çend 
armanca sereke ya hemû partî û 
rêxistinên opozîsyona Kurd yek be jî, lê 
gotara siyasî di pêvajoya hilbijartina 
gera 10'ê ya Serok Komariya îranê de 
weke 2 alternatîvên cuda ji hev kete 
rojevê ; 

PDKÎ û komek ji rêxistinên 
opozîsyona Kurd biryara baykutê dan. 
Beşê cudabûyî, Partiya Azadî û beşek ji 
kesayetî û rêxistinên civakî yên hundir 
helwêstek nerm nîşan dan û gel ji 
beşdariyê re teşwîq kirin. Geio tu 
encam li her yek ji wan şêweyên 
siyasetê derket, bi xwe mijarek cuda 
ye. Niha şanosaziya hilbijartinê bi dawî 
bûye, netifaqiyên li ser encaman zelal 
in û berhema her yek ji siyasetên di 
derheqa hilbijartinê de hatibû 
ragehjandin derketiye holê. 

Hem helwêsta baykotê û hem jî 
nermiya ku li ser hilbijartinê hatî 
nîşandan, ciyê baldan û nirxandinê ne. 
Ya rast, di gel ku gelên îranê û bi 
taybet netewa Kurd tu bawerî bi 
hilbijartinên Komara Îslamî nîne û her 
ji destpêkê ve "NE" ya xwe gotiye 
Komara Îslamî, lê rêjîm bi zext û zorê û 
bi riya givaşan xelkê neçar dike ku di 
dema hilbijartinan de herin ser 
siandoqan. Lewma baykotkirin ne ji 
rêjeya beşdariyê kêm dike û ne jî 


encama hilbijartinan ku pêştir hatiye 
kifşkirin diguhere. Tenê helwêstek li 
ser bingeha pirensîpek siyasî ye ku 
mewdaya di navbera tevgera Kurd û 
şanosaziyên Komara Îslamî de nîşan 
dide. 

Lê banga ji xelkê ji bo ku di 
hilbijartinan de beşdar bin jî şaş e. 
Dema aliyek siyasî rêjîmekê bi hemû alî 
û pîvanên wê ve bi nameşrû dizane, 
êdî nikare ji xelkê daxwaz bike di 
çarçoveya wê rêjîmê de herne ser 
sandoqan û ji dengê xwe jî xwedî 

Dawiya hiîbijartinê bû 
derfetek ji bo ku gelên 
îranê dubare bêzariya 
xwe ji Komara Îslamî 
nîşan bidin 

derkevin. Ji ber ku hem deng çêkirî ne 
û hem pêvajo sextet ye. 

Nayê înkarkirin ku hilbijartin wek 
kanala herî bi bandor ji bo karê siyasî 
tê hesibandin. Lê dema ev kanal xetimî 
be û tenê wek şanoyek bê ruh bê 
bikaranîn, têketina li kanalê, di warê 
siyasî de şaş e. Lewma pêwîst e 
cudahiyek di navbera PÊVAJOya 
hilbijartinê û şanosaziya hilbijartinê bi 
xwe de hebe. û bikaranîna pêvajoyê ji 
bo ku daxwaziyên siyasî pitir bikevin 
rojevê, zext bikeve ser berendaman ku 
helwêstên xwe zelal bikin û mijarên ji 


ser civakê danê. Weke çawa di de 
Serok Komariya Xatemî de, bi kinî be jî 
hin zemîne ji bo hin xebatek berteng 
ya civaka medenî xweş bû, di wê dema 
dawî de jî tevgera Kurd dikarî pêvajoyê 
bi kar bîne û dengê xwe bigehîne pirr 
aliyan. Her çend astengî hebûn û 
encam jî weke dewrana Xatemî ne 
diyar bû. 

Awirdana ji rewşa siyasî ya hundirê 
Rojhilata Kurdistanê di dema Xatemî 
de, renge ji bo nirxandina baştir ya 
rewşa demê alîkar be. Bi destpêkirina 
serdema Xatemî gelê Kurd bi hêviya ku 
Xatemî û paşan parlemana 6'ê, sozên 
ku ji bo guhertinan dabûn bînin cî, bi 
xurtî beşdariya hilbijartinan kir. Bi wê 
yekê re hem hêviyek di nava civakê de 
ji bo guhertinan çêbû û hem jî 
berendamên hilbijartinê cesaretek 

xurttir peyda kirin. Li hin deveran 

xebata hilbijartinê bo cara yekê rengê 
siyasî bi xwe ve girt. Xelkê daxwaziyên 
xwe yên neteweyî dianîn ziman û 
berendamên nûneratiya gera 6'ê ya 
Parlemanê soz didan ku ji bo 
daxwaziyên xelkê kar bikin. 

Daxwaziyên kurdan zelal bûn; 

Peydakirina rêçareyek aştiyane ji bo 
Pirsa Kurd ji rêya diyalogê, bi 
destxweve girtina rêveberiya herêmî, 
pejirandina mafên kultûrî û siyasî, 
perwerdeya bi zimanê zikmakî û bi 
fermînasîna nasnameya netewî ya 
Kurd. 

Dem hat, beşdarî di hilbijartinê de 



Dema aliyek siyasî rêjîmekê bi hemû alî û pîvanên 
wê ve bi nameşrû dizane, êdî nikare ji xelkê daxwaz 
bike di çarçoveya wê rêjîmê de herne ser sandoqan û 
ji dengê xwe jî xwedî derkevin. Ji ber ku hem deng 
çêkirî ne û hem pêvajo sextet ye. 


gel re giring bînin rojevê, dikare weke 
pêngavek di ciyê xwe de û meşrû bê 
bikaranîn. 

Mixabin nakokiyên di hundirê tevgera 
siyasî ya Rojhilata Kurdistanê de, rê 
neda ku pêvajo bi durustî bê nirxandin 
û bikaranîn. Ji vê jî bi der, heta nehişt 
ku mijara baykotkirinê jî karîgeriyê li 


çêbû, lê ne parlemana 6 û ne jî 
Mihemed Xatemî tu sozên ku dabûn 
neanîn cî. Ji ber ku dema pêngavên 
piratîk ketin rojevê, çiyayê astengiyan 
bi ser daxwaz û hêviyan de verisiya. 
Hewlên Firaksyona Kurd a Parlemanê ji 
bo cîbicîkirina xalên 15 û 19 ya Yasaya 
Bingehîn ya îranê ku rê dide gelên 

welat bi zimanê xwe bixwînin û beşdarî rêvebiriya herêmî bibin, neketin 
jiyanê. Her tişt di çarçoveyek şeklî de ma û parlemanteran ji çend 
daxuyaniyên protestoyî li ser rewşa kurdên li Başûr û Bakûrê Kurdistanê bi 
der, nekarîn tiştek piratîk bikin. Sîstemê rê neda ku heta di çarçoveya 
Qanûna Bingehîn a rêjîmê de jî nûnerên parlemanê ji bo kurdên welatê 
xwe karekî bikin. 

Hewlên ji bo weşandina rojname an govarek bi zimanê kurdî li 
Parêzgeha Kurdistanê û beşdarkirina pisporên kurd di rêvebiriya bilind ya 
welat de jî negehîştin tu encamê. Sala 2001'an, parêzgarê parêzgeha 
Kurdistanê hate guherîn û waliyej< din ji bo herêmê hate danîn. Nûnerên 
Herêma Kurdistanê li Parlemana îranê dijberî nîşan dan û ji bo nîşandana 
dijberiya xwe roja 30 Kanûnê 6 parlemanterên Kurd îstifa kirin. Ne dengê 
wan hat bihîstin û ne jî îstifaya wan hate pejirandin. Heta ev nûnerên ku 
dixwestin ji bo kurdên sunnî yên rûniştvanên Paytext Tehranê jî mizgeftek 
sunniyan ava bikin tu encam ji hewlên xwe negirtin. Lê pêvajoya wê 
serdemê, jiyanek nû da tevgera sivîl li Kurdistanê. 

Niha piştî çend salan, ku dubare hewl hate dayîn ezmûnên bi ser neketî 
yên pêşîn dubare bêne ceribandin, şaşitiya herî mezin, yek nebûna 
helwesta Kurd bû. Weke encama şanosaziya hilbijartinan jî nîşan da, tu 
fêdeyê banga ji bo beşdariyê tune bû, lê pêvajoya hilbijartinê derfetek bû 
ji bo nîşandana dijberiya bi sîstemê re. Weke çawan tevgera nû ev derfet 
bi kar anî. Niha pêvajoya siyasî li îranê ber bi hindê ve diçe ku tu hêviya 
gelên îranê û heta hêviya beşek ji karbidestên Komara Îslamî jî bi 
guhertin û çaksazî di çarçoveya Qanûna Bingehîn û Wilayetê Feqîh de 
nemîne. Lewma pêwîst dike ku tevgera guhertinxwaz, an ji bo guhertina 
sîstema Wilayetê Feqîh kar bike, an jî ji siloganên xapînok yên parastina 
pîvanên cumhûriyetê dest hilbigre. Ji ber ku gelên îranê pêwîstî bi 
piraktîzekirina Yasaya Bingehîn ya dij demokratîk nînin. Ya ku dikare îranê 
ji rewşa niha xelas bike, rê veqetandin e ji rejîmê û hewldana sîstematîk e 
ji bo guhartina Qanûna Bingehîn. 

Ji bo ku tevgera Kurdistanê bikaribe karîgeriyê li ser pêvajoyê bike, hin 
pêngavên lezgîn ku rêzên tevgerê ji hev nêzîk bike pêwîst in. Di heman 
demê de pêwîst e ku gotara siyasî ya Kurd xwe biguhere û zimanê 
lihevhatin û diyaloga neteweyî ciyê duruşm û helwestên derveyî eqlaniyetê 
bigre. Bi wê pêngavê îmkan heye ku zemîne ji bo çêkirina pilatformek 
neteweyî a hevbeş bi beşdariya hemû alî û rêxistinên siyasî yên di 
meydana siyaseta îro ya Rojhilata Kurdistanê de pêk bê û dema ku 
tevgera Kurdistanê bi yek zimanî axivî, hem gel baweriyê digre û hem jî 
derfet ji bo karîgeriya siyasî li ser civak û siyasetê amade dibe. Tevgerek 
xurt û hevgirtî ya Kurdistanî, wê demê bi bawerî dikare deriyê diyalogê ji 
bo kesayetî û rêxistinên guhertinxwaz ku bingeha cumhûriyet û dengê gel 
diparêzin veke û eniya siyasî ya ku rastiyên siyasî, civakî û neteweyî li 
îranê dixe rojevê û hebûna gelan û cudahiyan li îranê dipejirîne, xurt bike. 


Mafê Mirovan 


Nivîsîn: Peter R. Baehr 
Wergeran: Mecîd Heqî 



Rola Mafê Mirovan Di Siyaseta 
Dereve De 


Ji rûpela 2 

...bikin. 

Rejîma Komara Îslamî a îranê jî pêşwazî ji êrîşa hêzên îraqê bo ser 
Kampa Eşref kiriye. Di vê derheqê de, Elî Larîcanî, Serokê Meclîsa Şêwra 
Îslamî a îranê got: "Herçiqas ku ev pêngava dew/eta îraqê dereng bû, tê 
cihê rêzgirtinê ye." 

Bi gotina Ebdulrehman Mehabadî, berpirsê ragihandina Mucahidîn Xelq 
li îraqê, êrîşa sipaha îraqê bo ser Kampa Eşref li bin çavdêriya Nûrî 
Malikî, Serok Wezîrê îraqê û li ser daxwaza Xamineyî, rêberê Komara 
Îslamî a îranê dest pê kiriye. 

Mucahidîn Xelq, herwiha raşihand di êrîşa bo ser Kampa Eşref de gelek 
ji endamên Sipaha Pasdarên îranê di nava Arteşa îraqê de beşdar bûn. 

Partî û Saziyên Kurdistanî ên li dijî rejîma îranê, ku di Kurdistana Başûr 
de akincî bûne, kiryara han a Sipaha îraqê mehkûm kirin. 

Êrîşa Sipaha îraqê bo ser endamên çekkirî ên Mucahidînê, di kampa 
Eşref de, zengek metirsîdar e bo ser partî û saziyên Rojhilatê Kurdistanê. 

Êrîşek ku ger ji aliyê welatên Ewrûpî, Amerîka û Saziya Netewên 
Yekbûyî ve pêşî lê nehê girtin, renge di pêşerojê de tûşî binkeyên partî û 
saziyên Kurdistanî ên dijî rejîma îranê jî bibe. 


_ ncam 

^ Tu guman di wê yekê de tune ku 
konsêpta mafê mirovan li gor rewşa 

siyasî û çandî ya welatan hatiye şirovekirin. 
Berê cudahiyek di navbera "Rojava" û 
"Rojhilat" de hebû, bi wê wateyê ku welatên 
komonîst li dijî demokrasiya rojavayî bûn. Ji 
wê dema ku sîstema komonîst hatiye 
hilweşandin, cudahiya herî mezin di navbera 
welatên "Bakûr" û "Başûr" de, cudahiya di 
navbera welatên feqîr, paşvemayî û piranî 
welatên Asyayî û Afrîqî û dewletên pêşesazî 
yê Ewrûpaya Rojava û Amrîkaya Bakurî de ye. 

Cudahiya navbera rojhelat û rojava bû 
hegerê pêkanîna mafên civakan di hember 
mafên takekes û îndîvîdûalîzmê de, mafên 
aborî û civakî di hember mafên ramyarî û sivîl 
de hat pejirandin û parastina serweriya siyasî 
ya netewî di beramber bihêzkirina desthilata 
navneteweyî de hatiye pesendkirin. Cudahiya 
di navbera Bakûr û Başûr de bû hegera 
bilindbûna mafê çarninvîsê, mafên gelan bi 
giştî û hegera wê yekê ku Peymana Mafên 
Mirovan ya Gelên Afrîqî bê û erka dewletan 
hember civakê û takekesan hat pejirandin. 

Ew cudahî bê heger û di cih de nehatine 
pêş, lê bi derbasbûna demê wan jî geşe 
kirine. Bi wî awayî helwêst Yekîtiya Soviyeta 
berê beranber pirsa mafê mirovan li serdema 
Stalîn bo Gorbaçov û niha jî serdema Borîs 
Yeltsînê serok Komarê Rûsiya hatiye guhartin. 
Di welatên rojava de mafên wek mafên aborî 
û civakî wek mafek siruştî tê dîtin. Herçend 
dîtin û nerînên cuda cuda hene û cudahiya 
fermîkirin û wergerandina mafan tê dîtin. 

Di destpêka Carnameya Cîhanî ya Mafê 
Mirovan de hatiye ragehandin ku ew 
peymane "bidestveanîna standardek giştî ye". 
Girîmana wê bi awayekê ye ku normên mafên 
mirovan cîhanî be û standardên Carnameya 
Cîhanî ya Mafê Mirovan bingeha wê be. Hê 
peymanek tewawgir ku çewaniya wan mafane 
şirove bike, nehatiye wajokirin, lê em dikarin 
li gel wê jî bêjin "pêkhatinek pêwîst" ku têde 
ew normên beşek li carnameya mafên mirov 
a cîhanî pêk tînin, dikaribin bi awayekî baş 
bên piraktîzekirin. Hêvî tê xwastin ew dîbat, 
beşdarî û pêkhatine bibin beşek pêwîst li 
rêzgirtin ji mafên mirovan li her derekî 
cîhanê. 

Ciwan Û Hilbijartin, Derfetek Ji Bo Guhertinê Yan Hêcetek Ji 


Bo Berevaniyê 




Arif Nadirî 

Serhejmariyên 
|berdest nîşanderê vê 
yekê ne ku civaka 
niha a îran û 
Rojhilata Kurdistanê, 
civakek ciwan e. 

30 sal bihesibînin, 

Ger em sînorê temenê ciwaniyê 30 
sal bihesibînin, pitir ji %50 ji nifûsa 
îranê ciwan in. Çîn û qatek ku nifşa 
piştî şoreşa sala 1979'an, ji dayîk 
bûne û hêvêna niha ya guhertin û 
sermayeya mirovî a welatê me ne. 
Komek ji Civaknas û bîrmend li ser vê 
rayê ne ku ew şoreşên siyasî ku piştî 
serkevtinê, ji aliyê girûpekî olîgarşî ve 
hatine qorixkirin û ji armancên xwe 
ên rastîn hatine dûrxistin, piştî 
guhartina nifşekê anku piştî 15 salan 
berbirûyê tirsa hilweşandin ^ yan 
guhertina bingehîn dibin. Lê di îranê 
de nişfa sêyem jî tê dinê, lê ev hêza 
mirovî a radîkal, seba nebûna 
organîzasiyon û pilatformên hevpar 
ne tenê nebûne dînamîzma 
guhertinê, belku ji ber siyasetên 
desthilatê ên dijî hêvî û xwaziyên 
ciwanan, berbirûyê tepeserkirina 
hovane bûne. Teslîmbûnek ku 
xemsarî û bê bawerî û sergerdaniyek 
siyasî lêketiye. Lewra em dibînin ku 
seba daxistîbûna gişt deriyên 
berbirûyê wan, bi neçarî penayê 
dibin bo wan derfetên biçûk ku 
bawer in dikare îmkan û delîveyek be 
bona derbazkirina xwe ji zirûfa heyî. 
Yek ji wan, şanoya hilbijartinê ye ku 
dikarin têde manorê bidin û 
daxwazên xwe ducar bikin. 

Helbet di Kurdistanê de rewş û 
zirûf ferq dike û cuda ye û ciwanên 
Kurd seba hişyariya netewî amade 
nînin ku di fezayekî derewîn de rola 
kesên ku bazargermiyê dikin, bilîzin. 
Lê di asta îranê de di heyamê 10 
salên derbazbûyî de, Ciwanên îranê 
seba negihîştin bi hêvî û 
çavnêhêriyên xwe dixwastin di rêya 
şoreşek din de anka bi piştevanîkirin 
ji binav guhartinxwazan, aliyê kêm 
beşek kêm ji daxwazên xwe bi dest 
bixin, cimku çar sal ji Serokkomariya 
Ehmedînejad, ji bo texa ciwan pitir ji 
hemû çîn û qatên din, bixeter û 


tirsnak 


Lewra beşek ji ciwanan bona 
guhertinekî rûyekî daketin meydanê. 
Beşek ji ciwanan dixwastin bi hêceta 
hilbijartinê bêne ser xiyevanan û ger 
bo demekê jî be dîlan û şahiyê bikin. 
Qatek ji ciwanan jî ji zirûfa han bona 
berengarî tevî rejîmê mifah wergirtin, 
bê vê çendê ku kêmtirîn bawerî bi 
baskên rejîmê hebin. Piraniya kesên 
ku piştî encamên hilbijartinê, hatin 
ser rê û xiyavanan ji çîna han pêk 
hatibûn. Kesên ku bi bawer in divêt 
valahiya di navabera desthilatê de 
zêdetir bê berfirehkirin. Çimku ew 
pêla nerazîbûnê ne karê Mûsewî û ne 
karê Kerûbî bû, belku karê hinek 
ciwanan bû ku bi hêceta Mûsewî û 
Kerûbî û bi xweveşartin di pişt navên 
wan de, dirûşma mirin ji bo dîktatorê 
digotin. Ciwanan di rastî de hewil 
didan ku şerê guran bi guran bidin 
kirin. 

Ji aliyekî din ve derfetek pêk hat 
daku xeşm û neferata nifşên piştî 
şoreşê derheq dîktatoriyetê diyar 


bikin û hez û amadebûna xwe bona 
berbirûbûn tevî totalîtarîzmê û 
berengarîkirin ji azadî û kerameta 
mirovan bidin îsbatkirin. 

Lewra fîlm û wêneyên belavbûyî ji 
xwenîşanderên di nava şeqamên 
weke şeqamên Tehran, Şîraz û 
îsfehan û ... de ev yeke eşkere kir ku 
ciwanên weke Nida Aqa Soltan, 
Kiyanûş Asa, Husên Tehmasibî, Şilêr 
Xizrî, Mistefa Xiyasiyan û... bi 
fîdakirina canê xwe rejîma îranê 
xistne lerzê û bi çok de anîn. 

Beşdarîkirina ciwanan di 
xwenîşandanên vê dawiyê de vê 
rastiyê derdixin holê ku sîstema 
perwerdehî, civakî û siyasî a zal bi 
ser îranê nekariye armancên 
desthilatê bidomîne û bi cih bîne. Lê 
aliyê nexweş yê vê pirsê eva ye ku 
nebûna organîzasiyonek bihêz a 
netewî di asta îranê de bûye sebebê 
belavbûna netirsî û pitansiyela 
xebata ciwanan. 

Agirî 


Rapor: Şefih Rewşenî 


Endamên Pêncemîn Kongreya YCDKÎ 
Li Ser Rojeva Kongirê Dipeyivin 


^ Roja pêncşem, 23.07.2009'an, 
pêncemîn Kongireya Yekîtiya 
Ciwanên Demokrat ên Kurdistana 
îranê, bi beşdariya nûnerên endam 
ên vê saziyê li jêr navê 
Kongireya Hogirên Rêbaza 
Qasimlo" û li jêr dirûşma 
"Ciwanên Hişyar Ên Kurdistanê, 
Hêza Ronahiya Civakekî 
Pêşkevtî Ne" dest bi karên xwe kir 
ku piştî sê rojan karê berdewam û 
mandînenasane, şeva 25 li ser 
26.07.2009'an, bi terzek 
serkevtiyane dawî bi karên xwe anî. 

Di vê kongirê de rapora siyasî - 
civakî a pêşniyazkirî ji aliyê Komîteya 
Birêveberiya Giştî a hilbijartî ji aliyê 
kongireya çarem a vê saziyê, ji aliyê 
endamên beşdar ên kongrê ve hate 
pesendkirin. 

Di beşek din a kar û barên kongirê 
de bername û pêrewa navxwe a 
pêşniyazkirî a nû kete berbas û piştî 
çendîn civînên berdewam ên kongirê, 
ew jî hate pesendkirin. 

Di beşek din a kar û barên kongirê 
de ku bona hilbijartina endamên 
birêveberiya nû hatibû terxankirin, di 
cewek demokratîk û azad de 
endamên eslî û cîgirên Komîteya 
Birêveberiya Giştî a nû hatin 
hilbijartin. 

Bona agahdarbûna zêdetir ji 
çawaniya birêveçûna kongirê, kar û 
erkên kongirê, amancên wê, freq û 
cudahiyên vê kongirê tevî kongirên 
din, encamên kongra nû û herwiha 
bername YCDKÎ bo pêşeroja ciwanên 
Kurd di Rojhilata Kurdistanê de, me 
hizr û rayên çend endamên kongirê 
wergirt ku emê li vir bixin ber çavên 
xwendevanên hêja ên 

duheftînameya Agirî. 

Di bersîva pirsekê de li ser 
amadekarî û çawaniya birêveçûna 
kongireya pêncem, 

Dara Natiq, 

Sekreterê 
hilbijartî ji aliyê 
Kongireya nû 
Lwiha got: Bi 
jarmanca 
Şamadekarî bo 
^girtina 
ikongireya 
pêncem, komîteya birêveberiya berê. 



sê mehan berî girtina kongirê 
komîteyên taybet pêk anî û wan 
komîteyan karên xwe dest pê kir. Di 
encam de roja pêncşem, 
23.07.2009'an, Yekîtiya Ciwanan, 
pêncemîn kongireya xwe birêve bir. 
Endamên kongirê di cewek 
demokratîk û azad de û bi hestkirin 
bi berpirsyariyê derheq pêşeroja 
ciwanan, beşdarî kirin, rexne girtin û 
pêşniyazên bi mifah xistine berbas. 

Herwiha Dara Natiq di bersiva vê 
pirsê de ku we çima kongireya 
Pêncem bi navê " kongireya hogirên 
rêbaza Qasimlo" bi nav kir, dibêje: 
Pêncemîn kongireya ciwanan hevdem 
bû tevî 20'emîn salvegera şehîdkirina 
rêberê gelê Kurd, Dr. Edulrehman 
Qasimlo. Lewra YCDK îranê jî bona 
diyarkirina wefadarî û emegnasiya 
xwe bi rêbaza Dr. Qasimlo û rêzgirtin 
ji îrade û netirsiya ciwanan û xelkê 
Kurdistanê ku di roja 22'ê Pûşperê de 
bi awayên cur bi cur dest dan girevê 
û kiryara han a rejîma îranê mehkûm 
kirin, kongireya xwe li jêr navê 
"kongireya hogirên rêbaza Qasimlo" 
idar xist. ♦ 

Herwiha 

Aware Celalî 

yek din ji 
nûnerên 

kongirê, derheq 
beşdariya 
endamên 
kongirê li ser 

mijarên cur bi cur dibêje: Bêşik 
endamên kongirê bi beşdariya xwe di 
basên cur bi cur de û bi diyarkirina 
têdîtinên xwe, dewlemendî bexşîne 
kongirê û ev kongire bi raya min 
kongireyek serkevtî bû, helbet 
çavnêhêriya min ji kongirê ji vê yekê 
zêdetir jî bû, lê bêşik kongireyek 
serkevtî bû. 

Efrasiyab 

WMJGiramî, yekî din ji 
-- f endamê kongirê li 
hember rapora 
kongirê got: 
Rapora kongirê bi 
hûrî bas ji 
encamên 

hilbijartinên îranê û tepeserkirin û 





girtina xwenîşanderên Iranê kiriye û 
em weke Yekîtiya Ciwanan 
tepeserkirin û girtina hevwelatiyên 
Îranî mehkûm dikin û ji aliyek din ve 
em bawerin ku hilbijartin di Komara 
Îslamî a îranê de bê wate û 
nedemokratîk e û tenê şanoyek e 
bona rakişandina xelkê bo ser 
sindoqa dengdanê û berheqîdan bi 
desthilata xwe. 

Yekîtiya Ciwanan, saziya hemû 
ciwanên şoreşvan ên Kurdistanê ye û 
bêşik kongire jî ku bilindtirîn navenda 
vê saziyê ye, hewce ye ku xwediyê 
peyam û rasipardeyên cur bi cur bo 
ciwanan be. Di vê derbarê de. 

Elî Ebdîzade, 

nûnerê 
endamên 
Yekîtiya 

Ciwanan li welat 
1., Swêdê dibêje: 
Kongireya 
pêncem a 
Yekîtiya 

Ciwanan, di vê bawerê de ye ku 
ciwan wek çînek ku nifşek zaf ji 
civaka îran û Kurdistanê pêk tîne, 
hêza sereke a guhertin û pêkanîna 
civakek pêşkevtî û demokratîk e. 
Ciwan bi yekdengî û yekbûnê dikarin 
bibin zaminê serkevtina bizavekî xelkî 
û civakî di îran û Kurdistanê de. 

Gelawêj 
Mêhrfer, 

yek ji 
endamên 
ên beşdar 
di kongirê 
de derheq 
kêmasiyên 

kongirê û cudahiya vê kongirê tevî 
kongirên din dibêje: Bi baweriya min 
kêmasiya vê kongirê eva bû ku 
nûnerên navxwe yên welat nekarîn 
beşdarê kongirê bin. 

Lê ferq û cudahiya vê kongirê tevî 
kongirên din divegere bo ser girtina 
dema kongirê ku hevdem bû tevî 
20'emîn, salvegera şehîdkirina Dr. 
Qasimlo, rêberê gelê me, lewma me 
kongireya pêncem bi navê 
"Kongireya Hogirên Rêbaza Qasimlo" 
bi nav kir. 














Agirî 


ÇAND Û HUNER 

ADAR JIYAN 
adarjiyan@mynet.com 


êvî, pêbaweriya jiyanê û 
rikn û ripinê armanca 



Kaniya Helbestan 


EW WENE 


hebûna mirov a ku rasterê bi jiyanê 
ve girêdayî ye. Ku hêvî nemîne 
mebest û armanca mirov a ji bo 
jiyanê jî namîne. 

Tiştê ku jiyanê bi mirov dide 
hezkirin jî hêvî ye. Tenê ne jiyan jî, 
hezkirin û rêzdanîna mirovan jî 
girêdayî hêviyê ye. Tiştê ku 
mirovan arasteyî liv û bizavên erênî 
dike ji tevger û helwestên neyînî 
diparêze jî hêvî ye. Kirinên ku mirov 
wekî dost û yarenê xweşbîniyê û 
dijmin û neyarê reşbîniyê nîşan 
dide jî dîsa hêvî ye. Kesên ku di dil 
û mêjiyê xwe de hêviyê nehewînin 
nikarin tu mirovan li dora xwe 
vehewînin. Dîsa kesên ku hêviyê 
ne-ezimînin (wekî mêvan 
venexwînin mala xwe) nikarin li 
qenciyê biqesidin û merhebayê 
bidin başiyê. Lewre hemû deriyên 
başiyê pêşî bi kilîda hêviyê vedibin. 
Bi kurtayî kesên ku kilîda hêviyê 
winda dikin gêj û sewsî dibin. Serî 
li wan digere. Berxwe nabînin. 
Dilxweşî û aramî bi wan re namîne. 
Pêwendiyên wan diewiqin. Mexsed 
û armanca wan bi avê de diçe. 

Jiyan li wan diherime. Cîhan li 
wan dibe zîndan. Hest û hizrên wan 
difetisin. Behre û afirîndetiya wan 
ditepise. Coj û kelecana wan 
ditemire. Bixweewleyî û pêbaweriya 
wan dimire. Wate û azweriya jiyana 
wan dixese. Gul û kulîlkên wan 
diçilmisin. Pelên wan ji darê 
diweşin. 

Mirovên ku hêviya wan î jiyanê 
dimire, dixwazin hêviya hemû 
mirovan jî bikujin. Binbariya 
peywireke wisa hildidin ser xwe. Û 
wekî jêvegirtineke erjeng li civakê 
belav dikin. Bi ya wan be dê xwe bi 
saxî têxin gorê û mirovên din jî li 
pey xwe. Di çavê wan de her kes û 


her tişt xerab e. Tu başiyên vê dinê 
nîn in. Hebe tune be ew her tiştî 
dizanin. Her gav rastî ya wan e. 
Hemû bûyer û baweriyên jiyanê li 
gorî rastiya wan şîrove dibin. Zana 
û aqildarên civakê ew in. Belê 
rasteqîniya jiyanê tu carî wan 
eleqedar nake. 

Bêhêvîtî li aliyekî, hêvî ji bo mirov 
tê çi wateyê, divê bêtir ew were 
nîqaşkirin û nirxandin. Wekî ku li 
jor jî hate diyarkirin, gava ku hêvî 
winda bibe, jiyan bi xwe ji dest 
diçe. Ru wate û mebesta jiyanê 
namîne. Belê ku hêvî hebe, hemû 
nirx û hêjahiyên jiyanê bi serbilindî 
têne parastin. Kesên ku xwe ji bo 
mirov û civakê (û her wiha ji bo 
cîhan û mirovahiyê) berpirsiyar û 
peywirdar dihesibînin, tucarî 
nikarin( û mafê wan jî nîn e) ku bi 
reşbînî li jiyanê binihêrin û hêviya 
civakê bikujin. Ew neçar in ku 
hêvîdar bin û hêviyê belav bikin. An 
na nikarin ji bo dahatû û hebûna 
civakê têbikoşin. Her wekî din jî 
bêyî hêviyê tu tişt nayê bidestxistin. 
Pileya serkeftina serele hêvî ye. 

Hemû rûdan geşedaniyên civakî 
bi saya hêviyê û bi destê kesên 
hêvîdar bi dest dikevin. Zanîn, 
zanayî û vedîtinên gerdûnî bi saya 
hêviyê pêk hatine. Nûjenî nûdemî û 
nûvedaniyên civakî bi hêviyê geş û 
gûr dibin. Demokrasî, aştî û aramî 
bi hêvî re xurt dibin. 

Çawa ku mirovên hêvîkuj 
(bêhêvî) civakê ditengijînin û 
mirovan çavreşî jiyanê dikin û 
jiyanê reşbîn nîşan didin, mirovên 
têkoşer û hêvîdar jî mirovan 
dilxweş û şanaz dikin û jiyanê 
xweşbîn nîşan didin. 

Çendî ku xweşbîniya herî qels ji 
reşbîniya herî xurt watedardir e, 
hêviya herî qels jî ji bêhêvîtiya herî 
xurt baştir û erênîtir e. 



Çiya AA azî 


Belê ev wêne bû ku rojekê min di rupel 
rojnameyê de dît. Ev wêne bû ku porê n 
ji binî de tevizand û bedena min ricifam 
Ev wêne bû ku di havîna 2000 î de tevlî 
xwêdanê ez qefilandim. 

Carinan hin tişt hene ku ne hewceyî mirov 
tîpekê jî li ser binivîsîne. Ne hewceyî mirov 
rave bike. ji xwe ku mirov kurd be û li ser 
axa vî wêneyî bijî û bûbe şahidê tabloyên 
wisa ne hewceyî şîrove û galegalên pir in. 
Dema ku min ev wêne di rûpelê rojnameyê 
de dîtibû, devê min kilît bûbû. Tiştê tê bîra 
min çirkînî ji diranê min hatibû û min deng 
nekiribû. Tanê min rîhiştibû pênûsê û ev 
helbesta jêrîn ji pênûsê rijiyabû ser 
kaxezê. 

Vêca ez jî li ser vî wêneyî şîroveyê nakim û 
helbesta xwe diyarî pakrewanên vî wêneyî 
dikim. 

Hawaaar...hawar...l 

Hawar li vî wêneyî nenêrin 

nizanim çend hebin em 

U çend heb gulle li himber me 

Dikin me bikujin di rêzê de ez 

Nebînin gidî... ez çawa têm kuştin 

Nebînin lawo... roja min çawa dihere ava 

Toz dixan tarî dibe tav 

Di gulle û namlûyan de 

Nexuya ye ji min ew toz 

Lê ji erdê tê erd dikele 

Teqîn û qêrîna hevalê min 

û ya yekî din 

erê ! ne ez tenê me 

Xwîn nexuya ye ji çavên pêçayî 

Gelo wê gulle li ku min bikeve 

Diricifim 

Diperpitim 

Ditirsim 

Dinuqutim 

Birîndarim ji destê xwe 
Dimirim.... dinalim 
Kî yê bera min bide nizanim 
Kîjan demê...çawa 
Kî yê bikişîne wêneyê min 
wê çawa be dema ez bimirim 
Kî yê karibe binêre li min 
Wê çawa porê xwe kur bike 
Bi ser min de diya min 
Kes ê bijî gelo ji kerban 
Ji şerman 
Bes bigirîn ! 
faîl ne diyarim 
min bibînin bes 
(...) 

Agirî 


Di Bîranîna Mîr Celadet Bedirxan de 
Hola Dr. Nûredîn Zaza hat vekirin 



Konê Reş 
16/07/2009 


Di roja 

15/07/2009'an de, bi 
helkeftina ku 58 sal 
bi ser koçkirina Mîr 
Celadet Bedirxan re 
derbas dibe, Partiya 


(PDPKS), bi seroketiya mamoste Hemîd 
Derwêş û beşdarbûna cemawerekî baş 
ji Kurd, Ereb û Mesîhiyan hola Dr. 
Nûredîn Zaza hat vekirin. Di dawiya 
merasîma vekirinê de û bi helkeftina 
bîranîna 58 saliya Mîr Celadet 
Bedirxan, bi vê kurtejînenîgariya wî 
min beşdarî kir. Belê di destpêkê de 
min hola Dr. Nûredîn Zaza li xelkên 

Qamişlo pîroz kir.. 

* * * 

Ez ne bawer im ku tu malbatan 
wek malbata Mîrê Cizîra Botan, Mîr 
Bedirxanê Azîzî, ji dil û can xebat û 
bizav di ber gelê kurd de kiribin, tev 
malê xwe û canê xwe di ber de winda 
kiribin. 

Tevî ku neferên vê malbatê ji sala 
1847'an ve, di koçberî û sirgoniyê de 
dijiyan, lê wan qet Kurdistana xwe, 
warê bav û kalên xwe ji bîr nekirin, ji 
desthilanînê neketin, li ber xwe dan û 
gelek xebat û bizav kirin, da ku navê 
gelê xwe di nav gelên cîhanê de bilind 
bikin. Neferên vê malbatê di sirgoniyê 
de, di bin şert û mercên dijwar de, xwe 
berpirsyarê gelê xwe didîtin û kêşeya 
gelê kurd barê xwe yê yekemîn 
dinasîn, bi gotin û kirinê dixebitîn, çi di 
warê civakî û rewşenbîriyê de, û çi di 
warê siyasî û konevanî de, û wiha tev 
di sirgoniyê de dûrî xaka Cizîra Botan 
mirin. Û wek ku mamoste Hemîdê 
Derwêş, her dem dibêje: Cihê ku 
Bedirxanî lê bijîn, Kurdistan li wir e... 

Her û her daxwaza wan pêşxistina 
gelê kurd û bilindkirina navê 
Kurdistanê bû û wiha wan 
Bedirxaniyan gelek komele û dibistan 
damezirandin, gelek kovar û rojname 
weşandin, hem jî bi saya wan gelek 
navend û enstîtu ji gelê kurd re hatine 
avakirin. 

îro roj 58 sal di ser koçkirina 
rêberê zimanê kurdî, mîr Celadet 
Bedirxan re deras dibe, ( 15/07/1951). 
Bi vê helkeftinê kêfxweş dibim ku em 
yadvegera koçkirina wî a 58 salî li 
Qamişlo pêk bînin. Hêjayê gotinê ku di 
sala 1952'an de, yekemîn car van 
herdu hevalên wî yên Asûrî Yûsif Melek 


xwediyê rojnameya Esra û Avokat 
Mensûr Şalîta bîranîna wî li Şamê pêk 
anîne. Di sala 1953'an de, careke din 
kebaniya wî Rewşen xanim bi alîkariya 
Kurdên Şamê û nadiyê Henano li Şamê 
ew bibîr anîne. Di sala 1991'ê de me li 
Qamişlo 40 saliya koçkirina Mîr Celadet 
vejandin, va îro em 58 saiya wî di roja 
koçkirina wî de (15/07/2009), bi 
helkeftina vekirina hola Dr. Nûredîn 
Zaza bi bîr tînin. 

Mîr Celadet Bedirxan li ser rê û 
şopa apê xwe (Miqdad Medhet 
Bedirxan) diliviya, hawar û gaziya wî ji 
ya apê wî bû. Ew apê ku di roja 22'ê 
Nîsana 1898'an de, yekemîn 
Rojnameya kurdî li Qahîre weşandiye û 
di nav kurdan de bi belavkirin daye û 
di nav rûpelên wê de gazî kurdan kiriye 
û gotiye: (Gelî mîr û axano, 
Kurmancino ! qenc bizanin, 
xwendin, ilm û marifet li dinya û 
axretê rûyê mirov sipî dike ...Niho 
zaroyên xwe bi elîmînin ilm û 
marifeta. Hûn bi xulaqeta xwe 
şûcah û cesûrin. Hekê hûn bibin 
xweyî ilm, hûnê ji dinê hemiya 
xurttir, dewlimendtir bin..) 

Tiştekî giring heye, pir bîr û 
baweriya min pê tê, ew jî ev e: Yê ku li 
kevnê xwe ne pirse, lê neguhdarbe û 
neparêze, zore ku karibe di pêşerojan 
de, tiştekî durist û aktîv ji gelê xwe re 
pêşkêş bike. Vêca gerek em guhdariyê 
li vê yekê bikin, li wan mirovên xwe 
yên kevnar miqatebin û gelê xwe 
serwextî jiyan û xebata wan bikin. 
Fermo bi kurtahî jiyan û xebata mîr 
Celadet Bedirxan seh bikin: 

Tevî ku mîrê dûmahiya welatê 
(Botan), mîr Bedirxanê Azîzî, di sirgûnê 
de li Şamê, di sala 1868'an de çûbû 
ber rehma Xwedê, lê Siltanê Osmanî rê 
neda kurên wî bi vegera warê bav û 
kalan" Cizîra Botan", piraniya wan 
kirin hakim, walî û paşa, lê li dervî 
welatê wan, da ku ji şer û bela wan 
xelas be... 

Hingê" Emin Alî, bavê mîr Celadet 
kurek ji wan kuran bû, para wî bû 
hakimê cezayê li Stanbolê. Di wê hingê 
de, Xwedê kurek dayê, navê wî kir 
Celadet, ango sebir û saman, ji ber ku 
pir bi hêvî bû ku, wê tengayî xelas 
bibin û rojekê li welatê xwe Botan 
vegere.. Vêca sebir û saman dikişand.. 
lê mixabin, ew hêviyên wî pêre çûne 
gorê, li cihekî dûrî welatî wî bi gelekî, li 
Misrê, bajarê Qahîre, di sal 1926'an de. 
Lê kurê wî Celadet ew hêviyên bav û 


bapîrê xwe, bi xwe re hilgirtin û 
hilanîn û di ber wan de xebitî ta roja 
dawî ji temenê xwe. Bi vî awayî Mîr 
Celadet bi welatparêzên kurdan re, bi 
bav, ap, pismam û birayên xwe re 
komeleyên kurdî yên pêşîn di Stenbolê 
de ava û sazkirin. Di sala 1914'an de, 
di eniya Qefqasê de, beşdarî di şerê 
cîhanî yê yekemîn de kir, ta ku giha 
Tewrêz û Bako... 

Di sala 1919'an de, ew û birayê 
xwe Dr. Kamîran, Ekremê Cemîl Paşa û 
Fayiq Tewfîq(Pîremêrd), ji Silêmaniyê 
di gel Mêcer Newêl yê Îngilîzî, li 
Kurdistana Bakur geriyan, da ku 
daxwazên gelê kurd nas bikin berî ku 
peymanaSîverê bê morkirin di 
navbeva hevalbendan û dewleta 
Osmanî de. Di sala 1922'an de Mistefa 
Kemal Paşa fermanek deranî bi kuştin 
û sirgunkirina malbata Bedirxaniyan, 
vêca ji neçarî Tirkiye li şûn hiştin û bi 
şar û welatên dinyê ketin, ta ku ew û 
birayên xwe Kamiran, li Almanya bi cî û 
war bûn. Bavê wî Emîn Alî û birayê wî 
yê mezin Sureya (Dr Bileç Şêrko) xwe 
gihandin Misrê, bajarê Qahire. Hingê 
Mîr Celadet li Almanya xwendina xwe 
di avokatiyê de bir serî û dest bi 
xwendina doktorayê kir. Lê dema ku 
seh kir şoreşa şêx Seîdê Pîranî dest pê 
kiriye, di derhal de xwendina xwe li 
rexekî hişt û xwe bi şoreşê ve gîhand. 

Mixabin ew şoreş ne di çax û demê 
xwe de dest pê kiribû û dawî bi hovîtî 
hat perçiqandin.. Mîr Celadet jî, 
polîpoşman careke din zîvirî Almaniya. 
Di sala 1927'an de Mîr Celadet û 
Memdûh Selîm Beg Wanlî, bi alîkariya 
Ermenyian, komela" Xoybûn" li Libnanê 
damezirandin. Bi beşdarbûna gelek 
welatparêz û serokên eşîrên mezin di 
Kurdistanê de wek: Dr. Şikirî Segban, 
Memdûh Selîm Wanlî, Haco Axa, Emînê 
Perîxanê...hwd 

Di sala (1929-1930) de xwe amade 
kirin ji şoreşa Agirî re, ku ji sînorê 
Sûriyê êrîşî tirkan bikin û bavêjin ser 
Mêrdîn, Midyad, Ûrfa û Cizîrê.. Daku 
akama artêşa tirkan li ser şoreşvanên 
Agirî sivik bibe. Lê sed mixabin wek ku 
Mîr Celadet û hevalên xwe dixwestin bi 
wan re neçû serî. Ji ber ku hingê axa û 
begên Binxetê xwe bixwe ji hev nerazî 
bûn û şerê hev dikirin. Vêca Mîr 
Celadet ji neçarî xwe bi şoreşa Agrî ve 
gîhand, da ku di şer de li kêleka Ihsan 
Nûrî Paşa û Îbrahîm Hesko Têlî be... 

Lê sed heyf û mixabin, ew şoreş jî 
bi destê tirkan, bi tundî hat 

qurmiçandin. Serokên wê jî, ji neçarî 
xwe li îranê girtin û Mîr Celadet 
Bedirxan di gel wan. 

Li Tehranê, Mîr Celadet bi şah 
Riza Pehlewî re rûnişt û doza alîkariya 
kurdan lêkir, lê şah Riza xwe neda ber 
tu tiştî, tiştê ku xwe da ber, ku Mîr 
Celadet bi ya wî bike û bibe şalyarekî 
bi kêfa xwe li dewleteke ewropî. Lê Mîr 
Celadet bi vê tevdîra Riza Pehlewî razî 
nebû, vêca Pehlewî ew bi darê zorê ji 
tixûbên îranê deranî Jj berê wî da 
îraqê. Di wî çaxî de li îraqê, hikûmeta 
Îngilîzî şerê kurdan dikir, dema 
Îngilîzan seh kir ku Mîr Celadet li 
Bexdayê ye, ketin hev û rêtengî jêre 
cêkirin. da ku ji îraqê derkeve. Ji ber 
ku Mîr Celadet Bedirxan di wê hingê de 
wek sembolek bû ji netewiya kurd re. 
Û dawî ji neçarî Mîr Celadet ji îraqê 
derket û careke din xwe li Sûriyê girt. 
Li sûrî jî, hikûmeta Firansî ya ku 
desthilat bû, dest danîn ser û ew 
şandin Şamê da ku di bin rûniştina 
zorê de be, wek piraniya 
Kurdperweran. Wiha mîr jî ket bin 
rûniştina zorê de li Şamê, di gel 
welatparêzên kurdan, serokên êl û 
malbatên mezin yên sirgunkirî wek 
Malbata Cemîl Paşa Diyarbekirî, Dr. 
Nafiz Zaza, Memdîh Selîm, Haco Axa û 
zarokên wî, Qedrî Can... 

Di sala 1932'an Mîr Celadet bi 
serokên êl û eşîrên kurdan re, bi şêx, 
mellan û welatparêzan re komeleyek 
damezirandin bi navê: Civata 
alîkariyê ji bona kurdên belengaz 
li Cizîrê, nemaze ji bo wan kurdên ku 
ji Tirkiyê mişextî û sirgunî Binxetê 
bibûn û piraniya wan tazî û bircî bûn. 
Vêca ji bo alîkariya wan, ev civat 
hatibû avakirin û gelek malik li şar û 
gundên Binxetê hatibûn vekirin. Hingê 
serokê civatê li bajarê Şamê Dr. Ehmed 


Nafiz Zaza bû û li bajarê Hesekê Hesen 
axa Haco bû. Ji ber gelek sedeman ew 
civat jî pûç derket û mîr bê hêvî bû. 

Mîr, rabû rêyek nû da ber xwe, ku 
bi tena xwe kovarekê bi zimanê kurdî 
(tîpên latînî) di nav kurdan de 
biweşîne, bi wê alfabêya latînî ya ku ji 
sala 1919'an de pê mijûl bibû. Wiha di 
roja 15.15.1932'an de hejmara pêşîn ji 
kovara xwe (Hawar) çap kir li Şamê û 
di nav kurd û biyanyan de belav kir û 
hawar û gazî kurdan kir û got: 

(Hawar dengê zanînê ye, zanîn 
xwenasîn e, xwenasîn ji mere riya 
felat û xweşiyê vedike. Hawara 
me berê her tiştî heyîna zimanê 
me dê bide naskirin lewma ku 
ziman şerta heyînê ya pêşîn e...) 

Ew cara pêşîn bû ku alfabêya kurdî 
latînî berdestî xwendevanên zimanê 
Kurdî dibe. Di gel kovara "Hawar" ê re, 
di roja 1/4/1942'an de, mîr Celadet 
kovareke din bi navê "Ronahî" xurû bi 
kurdiya latînî çap û belav kir. 

Mîr Celadet bi bêtirî 15navan di 
van herdû kovarên xwe de dinivîsand. 
Ji ber ku kesên nivîskar kêm bûn û ne 
dixwest ku biyanî zanibin ew tenê, yan 
ew birayê xwe (Dr. Kamîran) tev 
babetên van kovaran dinivîsînin. Di pey 
re Mîr Celadet nav di gelek kesan de 
dida, ew dehif didan ber bi nivîsandina 
zimanê kurdî. Di roja îro de gelekan ji 
wan nav û deng dane wek: Cegerxwîn 
(mele şêxmûs ), Osman Sebrî, Qedrî 
Can, Mistefa Ehmed Botî, Hesen 
Hişyar. Hingê jî, gelek kesên bi nav û 
deng di kovarên wî de nivîsandine 
wek: Goran, Bêkes, Ihsan Nûrî Paşa, 
Evdulrehmanê Eliyê Ûnis, Cemîlê Haco 
axa û hwd. Mîr Celadet di ber herdû 
kovarên xwe re pirtûkxaneyek vekir bi 
navê Pirtûkxana Hawarê û 20 pirtûk 


çap kirin, dîwana Cegerxwîn a 
yekemîn: Pirîsk û Pêt " yek ji wan e. 
Hem jî mîr Celadet pêşgotin ji vê 
dîwana Cegerxwîn re nivîsandiye. 

Di sala 1935'an de mîr Celadet 
zewicîye diyare ku kebaniya wî 
Rewşen xanim Bedirxan e. 
Keçmama wî bû. 

Ji zewaca wan kur û keçek li wan 
zêde bûye, kur navê wî "Cemşîd " e di 
sala 1939'an de çêbûye, doktor e di 
bijîşkiyê de, jiyana xwe li Almaniya 
derbas dikir, di sala 1999'an de li 
Barazîl çûye ber dilovaniya Xwedê. lê 
keç navê wê Sînemxan e, kebaniya 
nivîskarê kurd (Selah Sadella ) ye niha 
li Hewlêr dimîne... Mîr Celadet bi van 
zimanan dizanî: tirkî - îngilîzî - firansî - 
farisî -rûsî-yûnanî- elmanî-erebî ji bilî 
ku zimanê kurdî zimanê dê û bavê wî 
bû, zimanê axaftina mala wî bû. 

Ji berhem û afirandinên Mîr 
Ceiadet Bedirxan: 

1- Rêzimana alfabêya kurdî, Şam 
1932. ji berhem û afirandinên mîr 
Celadet Bedirxan: 

2- Rûpelinine alfabê, Şam 1932. 

3- Bîyîsa Pêxember. Şaml933. 

4- Nevêjên Êzedyan Şam 1933. 

5- Nameyek ji Mistefa Kemal Paşa re 
Şam 1934. 

6- Li dordoza Kurdistan ê, Misir 1943. 

7- Giramêra kurdî, Şam 1943. 

8- Giramêra kurdî-bi firansî 

9- Sebebên rastyi ketina edivne 

10- Ferhenga kurdî -kurdî 

11- Ferhenga kurdî-firansî 

12- Xwebinas 

13- Kitêba sînemxanê 

14- Hevind "şanoye" 

15- Dîwanek helbest, çapnebûyî" 


Pirtûkek nû ji Şoreş Reşî Karîkatorek ji Yehya Silo 

Li Iranê Rêjeya Nexweşên 
HlVê Zêde Dibe 

Nûçegihaniya Xwendekarên 
îranê (ISNA) raporek nû derbarê 
serhejmariya nû a nexweşên 
HlV'ê li îranê weşand. Di raporê 
de hatiye diyarkirin nêzîkê 20 
hezar nexwşên tûşbû bi ADIS'ê li 
îranê hene ku nexweşiya wan 
pir xurt e. 

Rapor dide eşkerekirin ev 
hejmare tenê ev qas e ku ji aliyê 
navendên dermanî û 
nexweşxaneyan ve hatine nasîn 
û eşkere bûne. Çavkaniyên ne 
fermî dibêjin statîstîkên 
nexweşên HlV'ê ji vê yekê pir 
zêdetir in. 

Rapora nû diyar dike, ji sedî 
70 a wan kesan, bi rêya derziyên 
hevbeş ên bikarhatî di nav 
bengdaran (kesên madeyên 
bêhişker dikşînin) tûşî wê 

nexweşiyê de. 

Hejmara nexweşên HlV'ê li îranê roj bi roj zêdetir ji berê 
eskere dibin. 



Rêjeya Bêkariyê Gellek Ji 
Serhejmariyên Fermî Zêdetir E 


^ Di halekê de ku 
statîstîkên fermî 
rêjeya bêkariyê li 
îranê nêzîkê ji sedî 15 
nîşan didin, lê 
karnasên civakî û 
aborî dibêjin, li gor 
pirsgirêkên kûr ên 
pêkhateya aboriya 
îranê, rêjeya bêkariyê 
li wî welatî gelek ji ya 
fermî zêdetir e. 

Nûçegihaniya MEHRê di raporekê de^diyar kir ku rêjeya bêkariyê 
gelek ji ya ku Rêxistina Serhejmariya îranê ragihandiye bêtir e, bi 
awayekê ku hejmara betalî û bêkariya ciwanên ku xwendina 
zanîngehê kuta kirineji sedî 25 e. 

Mijara bêkariyê li îranê babeteke cihê nîqaşê di hilbijartinên 
dewra dehem ya Serok Komariyê bû ku her berendamekî 
serhejmariya yê din derew dida zanîn. 




Şandina Benzînê Ji Bo Iranê 
Dikeve Ber Dorpêçên Navneteweyî 


^ Dorpêçên 
navnetewî bo 
şandina Benzîn 
ji îranê re di rê 
de ne. Meclîsa 
Senate a 

Amerîkayê 
gelaleyek nû 
pejirand û 


daxwaz ji şîrketên mezin ên petrolê kir ku Benzîn û 
berhemên din ên neftê nefiroşin îranê. Ew gelale ji bo 
rêvebirinê pêwîstî bi pejirandina Meclîsa Nûneran û 
îmzaya Serokkomar heye. Li gor biryarê şîrketên ku 
Benzînê bifroşin îranê, dikevin ber ceza û baykotên 
Wezareta Enerjî a Amerîkayê. Armanca wê gelal eya nû 
zextanîn bo sekinandina xebatên navikî ên rejîma îranê 
ye. 

Wezîra Karê Derve ya Amerîka, Hilarî Kilînton di vê 
derbarê de ragihand: "Em dixwazin baykutên nû ên tund 
li dijî şandin û firotina Benzînê ji bo îranê rêve bibin, ji 
ber ku Amerîka li xebatên Etomî yên îranê, piştgiriya wê 
rejîmê ji terorîzmê û wd... nigeran e û em dixwazin ku 
hevpeymanên me jî di vê proseyê de alîkariyê bikin." 

Ev gelaleya nû a Meclîsa Senate a Amerîkayê şeva 
çarşem, 5'ê Tîrmeha 2009'an hate dan. 





Li Efxanistanê Jinan Kampaynek Ji Bo 
Xwestekên Xwe Pêk Anîn 


Ji bo beşdariya 
berfireh a siyasî a jinan, 
Jinên Efxanistanê çalakî 
û bernameyek nû di 
çarçoveya kampaynekê 
de bo hilbijartinên Serok 
Komariyê û Şêwrên 
Wilayetan dest pê kirin. 
Hejmarek ji çalakên 
mafên jinan li wî welatî 
namîlkeyek amade kirine 
û tê de xwestekên xwe 
anîne rojevê. 

Kampayna 50 % navê 
hevbendiyeke çalakên 





mafê jinan e ku bo wê armancê kar dike. Li gor gotina van 
çalakên mafê jinan, jin nîva civakê û herwiha nîva 
dengederên Efxanistanê pêk tînin û berbijarên hilbijartinên 
Serok Komariyê divê ji bo bidestxistina dengê wan 
xwestekên jinan berçav bigrin. 



























